b'\n_START_ARTICLE_\nDirk Bouts\n_START_SECTION_\n\xc5\xbdivljenje\n_START_PARAGRAPH_\n\xc5\xbdivljenje Dirka Boutsa je komajda dokumentirano. Veliko datumov do 1450 je mogo\xc4\x8de dolo\xc4\x8diti samo s slogom primerjave slik in slikarjev. Mo\xc4\x8dan je vpliv Rogierja van der Weydena in zdi se verjetno, da je bil Bouts njegov u\xc4\x8denec okoli leta 1440. Slike Boutsa tudi razkrivajo poznavanje dela  Jana van Eycka in Aelberta van Ouwaterja._NEWLINE_Okoli leta 1445 se je poro\xc4\x8dil z bogato patricijsko h\xc4\x8derko Catharino van der Brugghen iz Leuvena. Iz tega zakona so \xc5\xa1tirje otroci. Dva sinova Dierick Bouts mlaj\xc5\xa1i in Aelbert Bouts, sta bila spo\xc5\xa1tovana slikarja._NEWLINE_Dokumentirano ga je v Leuvenu mogo\xc4\x8de zaznati \xc5\xa1ele leta 1457. Leta 1465 je bil imenovan za mestnega slikarja. Eden od najbolj znanih in podrobnih dokumentov je pogodba za pripravo oltarja Zadnje ve\xc4\x8derje za Bratov\xc5\xa1\xc4\x8dino Svetega zakramenta._NEWLINE_Kot dokazujejo dokumenti, je bil Bouts zelo bogat me\xc5\xa1\xc4\x8dan. Leta 1467 je bil imenovan kot pomemben predstavnik mesta. Po smrti svoje \xc5\xbeene se je malo pred smrtjo leta 1475, drugi\xc4\x8d poro\xc4\x8dil.\n_START_SECTION_\nVpliv\n_START_PARAGRAPH_\nPrimerjave slogov so podprle prepri\xc4\x8danje Carla Georga Heisa, da se je vestfalski slikar Hinrik Funhof v Boutsovi delavnici u\xc4\x8dil. Paneli visokega oltarja cerkve sv. Janeza v L\xc3\xbcneburgu (1482-1484), ki so nastali v drugi polovici 15. stoletja, pripadajo glavnim delom spodnjesa\xc5\xa1kega slikarstva ka\xc5\xbeejo Boutsov slogovni vpliv. Za dodelitev Funhofa kot zaposlenega v Boutsovi delavnici je Heise na\xc5\xa1el prvo dokumentarno omembo leta 1475, leto Boutsove smrti.\n_START_SECTION_\nDieric mlaj\xc5\xa1i in Aelbrecht\n_START_PARAGRAPH_\nBouts se je poro\xc4\x8dil dvakrat in imel \xc5\xa1tiri otroke. Njegovi h\xc4\x8derki sta \xc5\xa1li na samostane, njegova sinova pa sta postala slikarja, ki sta Boutsovo delavnico prenesla v sredo 16. stoletja. Malo je znano o starej\xc5\xa1em sinu Djeriku mlaj\xc5\xa1em, \xc4\x8deprav se zdi, da je nadaljeval v o\xc4\x8detovem slogu vse do svoje zgodnje smrti leta 1491. Mlaj\xc5\xa1i Aelbrecht (ali Albert) je storil enako, vendar v slogu, ki je nedvomno njegov lasten.'